Lav et referat af nedenstående tekst:

Tekst:
Den varme sensommerdag torsdag afløses af endnu en varm dag fredag, når temperaturerne mange steder kommer over 25 grader og i Mariagerfjord Kommune kan komme helt op på 30 grader. Det fortæller TV 2 Vejrets vært Lone Seir. "Koldest" bliver det langs vestkysten hvor temperaturen ikke helt kommer til at snige sig op de 25 grader, der er den officielle definition på en sommerdag. 23-24 grader er dog stadig dejligt sommerligt, og ser man bort fra enkelte byger, der sidst på eftermiddagen sniger sig ind over Thy, bliver fredag også ganske solrig over hele landsdelen. Men det er med at nyde varmen, for allerede lørdag bliver temperaturerne rundt om i Nordjylland på mere beherskede 22 grader og søndag sniger termometrene sig op på 20 grader inden et regnvejr fra syd kommer til at præge vejrbilledet. Mandag og tirsdag lander temperaturene på mellem 18 og 20 grader og himlen byder på både solskin og regnvejr. Du kan se hele vejrudsigten ovenfor.

Referat:
Det sommerlige vejr fortsætter fredag og enkelte steder kan temperaturen komme helt op på 30 grader.